CELEX: 22018D1088
Language: fi
Date: 2018-03-22 00:00:00
Title: Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetun talouskumppanuussopimuskomitean päätös N:o 1/2018, annettu 22 päivänä maaliskuuta 2018, talouskumppanuussopimuskomitean työjärjestyksen hyväksymisestä [2018/1088]

31.7.2018   
               
               
                  FI
               
               
                  Euroopan unionin virallinen lehti
               
               
                  L 194/158
               
            
         NORSUNLUURANNIKON SEKÄ EUROOPAN YHTEISÖN JA SEN JÄSENVALTIOIDEN ENSIVAIHEEN TALOUSKUMPPANUUSSOPIMUKSELLA PERUSTETUN TALOUSKUMPPANUUSSOPIMUSKOMITEAN PÄÄTÖS N:o 1/2018,
         annettu 22 päivänä maaliskuuta 2018,
         talouskumppanuussopimuskomitean työjärjestyksen hyväksymisestä [2018/1088]
         TALOUSKUMPPANUUSSOPIMUSKOMITEA, joka
         ottaa huomioon Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksen (1), jäljempänä ’sopimus’, joka allekirjoitettiin Abidjanissa 26 päivänä marraskuuta 2008 ja Brysselissä 22 päivänä tammikuuta 2009 ja jota on sovellettu väliaikaisesti 3 päivästä syyskuuta 2016, ja erityisesti sen 73 artiklan,
         sekä katsoo, että sopimuksessa määrätään, että talouskumppanuussopimuskomitea päättää organisaatiota ja toimintaa koskevista säännöistään,
         ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään talouskumppanuussopimuskomitean työjärjestys liitteen mukaisesti.
         
         
            2 artikla
            Tämä päätös tulee voimaan päivänä, jona se allekirjoitetaan.
         
         
            Tehty Abidjanissa 22 päivänä maaliskuuta 2018.
            
               
                  Norsunluurannikon puolesta
               
               Ally COULIBALY
            
            
               
                  Euroopan unionin puolesta
               
               Cecilia MALMSTRÖM
            
         
         
            (1)  EUVL L 59, 3.3.2009, s. 3.
      
      
         
            LIITE
            
               Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetun TALOuskumppanuussopimuskomitean työjärjestys
            
            
               1 artikla
               Kokoonpano ja puheenjohtajuus
               
                  1.   Talouskumppanuussopimuskomitean muodostavat Euroopan unionin neuvoston jäsenten ja Euroopan komission edustajat sekä Norsunluurannikon edustajat ministeritasolta tai korkeiden virkamiesten tasolta.
               
               
                  2.   Työjärjestyksen viittaus ”osapuoliin” vastaa sopimuksen 72 artiklassa olevaa määritelmää.
               
               
                  3.   Talouskumppanuussopimuskomitean puheenjohtajina toimivat vuorotellen 12 kuukauden kausin Euroopan unionin edustaja sekä Norsunluurannikon edustaja. Ensimmäinen puheenjohtajuuskausi alkaa talouskumppanuussopimuskomitean ensimmäisenä kokoontumispäivänä ja päättyy seuraavan vuoden joulukuun 31 päivänä. Talouskumppanuussopimuskomitean ensimmäisenä puheenjohtajana, jäljempänä ’puheenjohtaja’, toimii Norsunluurannikon edustaja.
               
               
                  4.   Osapuolet voivat kutsua Länsi-Afrikan talous- ja rahaliiton (UEMOA) ja Länsi-Afrikan valtioiden talousyhteisön (ECOWAS) komiteoiden edustajia talouskumppanuussopimuskomitean kokouksiin. Osapuolet voivat myös tapauskohtaisesti kutsua kokouksiin kansalaisyhteiskunnan ja yksityissektorin edustajia sekä asiantuntijoita lisätarkkailijoina.
               
            
            
               2 artikla
               Kokoukset
               
                  1.   Talouskumppanuussopimuskomitea kokoontuu säännöllisesti, vähintään vuoden välein, ja poikkeuksellisesti olosuhteiden vaatiessa, jos osapuolet niin sopivat.
               
               
                  2.   Talouskumppanuussopimuskomitean kokoukset pidetään osapuolten sopimana päivänä ja niiden sopimassa paikassa.
               
               
                  3.   Talouskumppanuussopimuskomitean kokoukset kutsuu koolle puheenjohtaja.
               
            
            
               3 artikla
               Valtuuskunnat
               Ennen kutakin kokousta puheenjohtajalle on ilmoitettava Norsunluurannikon ja Euroopan unionin valtuuskuntien aiottu kokoonpano.
            
            
               4 artikla
               Sihteeristö
               Euroopan komission ja Norsunluurannikon virkamiehet toimivat vuorotellen kahdentoista kuukauden kausin talouskumppanuussopimuskomitean sihteeristönä, jäljempänä ’sihteeristö’. Kyseisten ajanjaksojen on vastattava kulloinkin vuorossa olevaa Euroopan unionin ja Norsunluurannikon talouskumppanuussopimuskomitean puheenjohtajuutta. Sihteeristöstä vastaa puheenjohtajana toimiva osapuoli.
            
            
               5 artikla
               Alakomiteat
               Toimivaltansa tehokkaan käytön varmistamiseksi talouskumppanuusopimuskomitea voi muodostaa alaisuuteensa alakomiteoita käsittelemään sopimukseen liittyviä erityiskysymyksiä. Tätä varten talouskumppanuussopimuskomitea määrittää mainittujen alakomiteoiden kokoonpanon ja tehtävät.
            
            
               6 artikla
               Asiakirjat
               Jos asian käsittely talouskumppanuussopimuskomiteassa perustuu asiaa koskeviin liiteasiakirjoihin, sihteeristö numeroi kyseiset asiakirjat ja jakaa ne talouskumppanuussopimuskomitean asiakirjoina.
            
            
               7 artikla
               Kirjeenvaihto
               
                  1.   Kaikki talouskumppanuussopimuskomitealle osoitettu kirjeenvaihto ohjataan sihteeristölle.
               
               
                  2.   Sihteeristö huolehtii siitä, että talouskumppanuussopimuskomitealle osoitettu kirjeenvaihto toimitetaan puheenjohtajalle ja tarvittaessa sopimuksen 73 artiklassa määrätyille osapuolten nimetyille yhteyshenkilöille, jäljempänä ’yhteyshenkilöt’, talouskumppanuussopimuskomitean asiakirjoina.
               
               
                  3.   Sihteeristö toimittaa puheenjohtajan lähettämän kirjeenvaihdon osapuolten yhteyshenkilöille ja jakaa sen tarvittaessa talouskumppanuussopimuksen asiakirjoina.
               
            
            
               8 artikla
               Kokousten esityslista
               
                  1.   Sihteeristö laatii jokaista kokousta varten osapuolten ehdotusten perusteella alustavan esityslistan. Sihteeristö lähettää sen osapuolten yhteyshenkilöille viimeistään 15 päivää ennen kokouksen alkua.
               
               
                  2.   Alustava esityslista sisältää asiat, joiden esityslistalle ottamista koskevan pyynnön sihteeristö on vastaanottanut viimeistään 21 päivää ennen kokouksen alkua, ja jos sihteeristö on saanut niitä tukevat liiteasiakirjat viimeistään alustavan esityslistan lähettämispäivänä.
               
               
                  3.   Talouskumppanuussopimuskomitea vahvistaa esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.
               
               
                  4.   Puheenjohtaja voi osapuolten suostumuksella kutsua talouskumppanuussopimuskomitean kokoukseen asiantuntijoita antamaan tietoa erityisaiheista.
               
               
                  5.   Sihteeristö voi osapuolten suostumuksella lyhentää 1 kohdassa asetettuja määräaikoja jonkin erityistapauksen sitä edellyttäessä.
               
            
            
               9 artikla
               Pöytäkirja
               
                  1.   Sihteeristö laatii pöytäkirjaluonnoksen mahdollisimman pian kunkin kokouksen jälkeen.
               
               
                  2.   Pöytäkirja sisältää yleensä tiivistelmän kustakin esityslistalla olevasta asiakohdasta, ja tarvittaessa yksilöidään
                  
                              a)
                           
                           
                              kaikki talouskumppanuussopimuskomitealle toimitetut asiakirjat;
                           
                        
                              b)
                           
                           
                              kaikki lausunnot, jotka joku talouskumppanuussopimuskomitean jäsen on pyytänyt kirjattaviksi;
                           
                        
                              c)
                           
                           
                              eri asiakohdissa hyväksytyt päätökset, annetut suositukset, sovitut kannat ja tehdyt päätelmät.
                           
                        
               
                  3.   Pöytäkirja sisältää myös luettelon kokoukseen osallistuneista talouskumppanuussopimuskomitean jäsenistä sekä luettelon heidän mukanaan seuranneiden valtuuskuntien jäsenistä.
               
               
                  4.   Kummankin osapuolen on hyväksyttävä pöytäkirja kirjallisesti kokousta seuraavien kahden kuukauden kuluessa. Pöytäkirjan tultua hyväksytyksi sihteeristö allekirjoittaa sen kahtena kappaleena, ja kumpikin osapuoli saa alkuperäiskappaleen kyseisestä todistusvoimaisesta asiakirjasta.
               
            
            
               10 artikla
               Päätökset ja suositukset
               
                  1.   Talouskumppanuussopimuskomitea hyväksyy päätöksensä ja suosituksensa yhteisymmärryksessä.
               
               
                  2.   Talouskumppanuussopimuskomitea voi päättää esittää mitä tahansa sopimuksen täytäntöönpanon perusteella esiin nousevaa Afrikan, Karibian ja Tyynenmeren valtioiden (AKT-valtiot) ja Euroopan unionin, jäljempänä ’AKT–EU’, yhteisen edun mukaista yleistä aihetta Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, jäljempänä ’Cotonoun sopimus’, 15 artiklassa määritellylle AKT–EU-ministerineuvostolle.
               
               
                  3.   Kokousten välisenä aikana talouskumppanuussopimuskomitea voi molempien osapuolten niin sopiessa hyväksyä päätöksiä ja suosituksia kirjallista menettelyä noudattaen. Kirjallisella menettelyllä tarkoitetaan osapuolten välistä tiedonantojen vaihtoa.
               
               
                  4.   Kukin talouskumppanuussopimuskomitean päätös otsikoidaan ”päätökseksi” ja suositus ”suositukseksi”, sille annetaan juokseva numero ja siihen merkitään hyväksymispäivä sekä asiaviittaus. Kussakin päätöksessä tai suosituksessa ilmoitetaan sen voimaantulopäivä.
               
               
                  5.   Talouskumppanuussopimuskomitean tekemät päätökset ja suositukset todistaa oikeaksi Euroopan komission edustaja Euroopan unionin puolesta sekä Norsunluurannikon edustaja.
               
               
                  6.   Päätökset ja suositukset toimitetaan osapuolille talouskumppanuussopimuskomitean asiakirjoina.
               
            
            
               11 artikla
               Julkisuus
               
                  1.   Talouskumppanuussopimuskomitean kokoukset eivät ole julkisia, elleivät osapuolet toisin päätä.
               
               
                  2.   Kumpikin osapuoli päättää talouskumppanuussopimuskomitean päätösten julkaisemisesta omassa virallisessa lehdessään.
               
            
            
               12 artikla
               Kielijärjestely
               
                  1.   Talouskumppanuussopimuskomitean työkieli on osapuolille yhteinen virallinen kieli.
               
               
                  2.   Talouskumppanuussopimuskomitea käy keskustelunsa ja hyväksyy päätöksensä ja suosituksensa 1 kohdassa tarkoitetulla kielellä valmisteltujen asiakirjojen ja ehdotusten perusteella.
               
            
            
               13 artikla
               Kulut
               
                  1.   Osapuolet vastaavat niille talouskumppanuussopimuskomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.
               
               
                  2.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen kopiointikuluista.
               
               
                  3.   Kokouksen järjestävä osapuoli vastaa kuluista, jotka aiheutuvat tulkkauspalvelujen järjestämisestä työkielelle kokoukseen ja asiakirjojen kääntämisestä. Tulkkauspalvelujen järjestämisestä ja asiakirjojen kääntämisestä jollekin muulle Euroopan unionin toimielinten viralliselle kielelle tai jostakin muusta unionin virallisesta kielestä vastaa Euroopan unioni.